b'\n_START_ARTICLE_\nMolybdeenihappo\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nMolybdeenihappoa voidaan saostaa sen suoloista eli molybdaateista kuten natriummolybdaatista tai ammoniumheptamolybdaatista. Helpoiten muodostuu molybdeenitrioksidin monohydraatti ja dihydraattia muodostuu erityisesti typpihappoliuoksista pidemm\xc3\xa4n ajan kuluessa._NEWLINE_Molybdeenihappoa voidaan k\xc3\xa4ytt\xc3\xa4\xc3\xa4 kemianteollisuuden prosesseissa katalyyttin\xc3\xa4 sek\xc3\xa4 lasitteiden ja keraamisten aineiden valmistuksessa.'